EkBass/fiwiki-20250220-pages-articles huggingface dataset:
Mason Trafford

Mason Trafford (s. 21. elokuuta 1986 Boynton Beach, Florida) on yhdysvaltalaissyntyinen kanadalainen jalkapalloilija. Hän on pelannut Pohjois- Amerikan lisäksi Suomen Veikkausliigassa IFK Mariehamnin joukkueessa kausina 2010–2012. == Ura == === Juniorina ja amatöörinä === Mason Trafford varttui North Vancouverissa, Brittiläisessä Kolumbiassa ja opiskeli Handsworthin lukiossa, jossa pelasi jalkapalloa North Shore Selects -joukkueessa. Trafford kehitti taitojaan Roman Tulisin valmennuksessa Roman Tulis European Soccer School of Excellencessä Roman Tulis . Nuorena hänellä oli tilaisuus pelata maailman parhaita juniorijoukkueita kuten Bayern Müncheniä, 1860 Müncheniä, NAC Bredaa ja Ajaxia vastaan. Trafford pelasi kaksi vuotta Brittiläisen Kolumbian provinssijoukkueessa ja neljä vuotta yliopistosarjaa Nevadan yliopistossa, Las Vegasissa. Viimeisenä vuotenaan Rebelsissä hän toimi joukkueen kapteenina. Urheilusaavutustensa ohessa hän suoritti huippuarvosanoin Bachelor of Science -tutkinnon laskentatoimesta. === Ammattilaisena === Mason Trafford nousi 15. elokuuta 2008 Vancouver Whitecapsin miesten joukkueeseen.http://www.whitecapsfc.com/archive/feature08140801.aspx Samana vuonna hän pelasi USL First Division -liigassa 14 ottelua ennen sopimuksensa päättymistä. Whitecaps varasi hänet uudelleen 3. joulukuuta 2008.http://www.whitecapsfc.com/archive/feature12030802.aspx Trafford allekirjoitti sopimuksen IFK Mariehamnin kanssa 29. elokuuta 2010.http://www.ifkmariehamn.com/index.php?option=com_content&task;=view&id;=2025&Itemid;=1 Kaudella 2010 hän pelasi Veikkausliigassa seitsemän ottelua ja kaudella 2011 28 ottelua ja teki molempina kausina yhden maalin.Jalkapallokirja 2012, s. 436 Kaudella 2012 hän pelasi Veikkausliigassa 30 ottelua. == Saavutukset == === Vancouver Whitecaps === *USL First Divisionin mestaruus kaudella 2008 == Lähteet == == Aiheesta muualla == * Vancouver Whitecaps bio Luokka:Yhdysvaltalaiset jalkapalloilijat Luokka:Kanadalaiset jalkapalloilijat Luokka:Vuonna 1986 syntyneet Luokka:Elävät henkilöt
Karisoprodoli

thumb|Somadril Comp. -lääkepakkaus|alt= Karisoprodoli on voimakas keskushermostoon vaikuttava lihasrelaksantti. Suomessa myytiin karisoprodolia, kofeiinia ja parasetamolia sisältänyttä reseptivalmistetta nimeltä Somadril Comp vuoden 2007 loppuun, jolloin Euroopan lääkeviraston lääkevalmistekomitea kehotti peruuttamaan lääkkeen myyntiluvan koko EU:n alueella väärinkäyttö- ja turvallisuusriskien takia. Tämän seurauksena lääkkeen myynti Suomessa loppui 30.11.2007. Karisoprodoli on meprobamaatin aihiolääke. Karisoprodolilla on todettu olevan dissosiatiivisia, euforisoivia, voimakkaasti rauhoittavia, relaksoivia ja ahdistusta poistavia vaikutuksia. ==Historia== 1\. kesäkuuta 1959 useat farmakologit kokoontuivat Wayne Staten yliopistossa, Michiganissa keskustelemaan uudesta lääkkeestä. Lääkkeen jolla alun perin luultiin olevan antiseptisiä vaikutuksia, huomattiin olevan keskushermostoon vaikuttavia ja lihaksia rentouttavia vaikutuksia.Miller JG, ed. The pharmacology and clinical usefulness of carisoprodol. Detroit:Wayne State University; 1959. Lääkkeen löysi tohtori Frank M. Berger Wallacen laboratoriossa, ja se nimettiin karisoprodoliksi. Karisoprodoli löydettiin meprobamaattia tutkittaessa, ja sen toivottiin olevan meprobamaattia parempi lihasrelaksantti, vähemmän väärinkäytettävä, ja meprobamaattia pienemmän yliannostusriksin omaava aine.Berger F, Kletzkin M, Ludwig B, Margolin S. The history, chemistry, and pharmacology of carisoprodol. Annals of the New York Academy of Sciences. 1959;86:90-107 ==Käyttö== Marraskuussa 2007 karisoprodolia sisältävä Somadril Comp. vedettiin markkinoilta Ruotsissa. Lääkkeen todettiin olevan väärinkäytettävä, ja liikaa haitallisia sivuvaikutuksia omaava; ja haittojen todettiin olevan ylipäätään hyötyjä suuremmat. https://www.fimea.fi/-/somadril-comp-valmisteen-myynnin-keskeyttamin-2 Toukokuussa 2008 Somadril Comp. vedettiin markkinoilta myös Norjassa. Samalla lääke vedettiin Suomessa pois markkinoilta. Lihasrelaksantteja tarvittaessa suositellaan käytettäväksi muita, vähemmän haitallisia lääkkeitä tai bentsodiatsepiineja. Karisoprodolia suositellaan käytettäväksi kuurimuotoisesti kahden tai maksimissaan kolmen viikon ajan. Lääke ei ole tarkoitettu pitkäaikaiseen käyttöön. ==Katso myös== *Meprobamaatti *Lihasrelaksantit == Lähteet == * === Viitteet === == Aiheesta muualla == * Drug information (englanniksi) * Drug information for Patients , Drug information for Professionals (englanniksi) *PubChem: Carisoprodol *DrugBank: Carisoprodol *Kyoto Encyclopedia of Genes and Genomes (KEGG): Carisoprodol *ChemBlink: Carisoprodol Luokka:Lihasrelaksantit Luokka:PKV-lääkkeet Luokka:Karbamaatit Luokka:Markkinoilta poistuneet lääkkeet Luokka:Aihiolääkkeet
Christina Perri

Christina Perri (s. 19. elokuuta 1986 Philadelphia, Pennsylvania) on yhdysvaltalainen laulaja. Vuonna 2010 hänen kappaleensa ”Jar of Hearts” nousi Yhdysvalloissa musiikkilistoille sen jälkeen, kun se oli soinut Fox- televisiokanavan ohjelmassa Tanssi jos osaat. Rolling Stone -lehti nimesi Perrin ”viikon yhtyeeksi” 26. lokakuuta 2010. Pian ”Jar of Hearts” -kappaleen listoille pääsyn jälkeen Perri solmi levytyssopimuksen Atlantic Recordsin kanssa. Kappale sijoittui parhaimmillaan Billboard Hot 100 -listan sijalle 17, ja single myi Yhdysvalloissa platinaa. Perrin ensimmäinen studioalbumi Lovestrong julkaistiin 10. toukokuuta 2011. Hänen kappaleensa ”A Thousand Years” on tunnusmusiikkina elokuvissa Twilight – Aamunkoi, osa 1 ja osa 2. Kesäkuussa 2012 Perri konsertoi Helsingissä. == Diskografia == * Lovestrong (2011) * Head or Heart (2014) * Songs for Carmella: Lullabies & Sing-a-Longs (2019) == Lähteet == == Aiheesta muualla == *Christina Perrin kotisivut * Luokka:Yhdysvaltalaiset laulajat Luokka:Vuonna 1986 syntyneet Luokka:Elävät henkilöt
Tavastilan koulu (Kotka)

Tavastilan koulu on peruskoulu Kotkassa Tavastilan kylässä. Koulussa toimii ala-aste eli luokat 1–6. Tavastilan koulu remontoitiin vuonna 2008. Koulussa on noin 150 oppilasta. Se on Kotkan pohjoisin koulu. ==Aiheesta muualla== *Tavastilan koulun kotisivut Luokka:Kotkan peruskoulut
If I Had You

If I Had You on kolmas single Adam Lambertin ensimmäiseltä studioalbumilta For Your Entertainment. Kappaleesta on tehty myös musiikkivideo, joka on kuvattu Kaliforniassa. Kappaleen oli kirjoittanut Martin, Shellback ja Savan Kotecha. Luokka:Vuoden 2010 kappaleet Luokka:Adam Lambertin kappaleet
Kansan mies (kirja)

Kansan mies () on Chinua Acheben vuonna 1966 ilmestynyt satiirinen romaani. Teoksen on suomentanut Eila Pennanen. Se on ilmestynyt suomeksi WSOY:n Aikamme kertojia -sarjassa vuonna 1969 == Lähteet == == Aiheesta muualla == * Maarit Uusikumpu: Kansan mies. Kumppani 20.11.2000. Luokka:Romaanit Luokka:Vuoden 1966 kirjat
Britannian väestö

Britannian väkiluku vuonna 2010 oli 62 348 447 ja väestötiheys 251 ihmistä neliökilometrillä.The World Factbook: Yhdistynyt kuningaskunta . Central Intelligence Agency. Väestömäärä oli Euroopan unionin kolmanneksi suurin Saksan (kts. Saksan väestö) ja Ranskan (kts. Ranskan väestö) jälkeen ja maailman 21. suurin. Väestötiheys on maailman korkeimpia pääasiassa Englannin alueen väestötiheyden takia. Lähes kolmasosa maan väestöstä asuukin Kaakkois- Englannissa, joista yli 7,5 miljoonaa ihmistä maan pääkaupungissa Lontoossa.London Fact File. London Online. CSE. Maan elintaso yleisesti on hyvä ja inhimillisen kehityksen indeksi 8,49.Inhimillisen kehityksen indeksi 2010, United Nations Development Programme. Yhdistyneeseen kuningaskuntaan muuttaa paljon ihmisiä muista maista. Esimerkiksi Lontoon metropolialueen asukkaista 40 prosenttia on syntynyt ulkomailla. Maahanmuutto kasvattaa pikavauhdilla koko Britannian väestöä. Maan väkiluvun ennustetaan kasvavan 2021–2036 noin 6,6 miljoonalla hengellä eli lähes 10 prosentilla. Väestön kasvuvauhti on nopeampaa kuin aiemmin uskottiin, mikä on johtanut asuntopulaan. Maahanmuutto ei ole kuitenkaan ratkaissut maan työvoimapulaa 2020-luvulla. == Väestörakenne == Suurin osa (83,8 %) maan väestöstä asui Englannin alueella vuoden 2006 keskivaiheilla.National Statistics Online Tuolloin arvioitiin, että mukaan 85,67 % koko väestömäärästä on brittejä ja 6,47 % muita eurooppalaisia. Alue Väkiluku % väestöstä Englanti 50 762 900 83,8 Skotlanti 5 116 900 8,4 Wales 2 965 900 4,9 Pohjois-Irlanti 1 741 600 2,9 Yhteensä 60 587 300 100,0 Britannian suurimmat ikäluokat ovat toisen maailmansodan jälkeen vuosina 1946–1951 ja 1966–1971 syntyneet. Maan kokonaishedelmällisyysluku on 1,96.Population Trends, Office for National Statistics. Luku oli pienimmillään 1,63 vuonna 2001 mutta on kasvanut siitä lähtien vuosittain. Ikäryhmä Määrä Määrä % väestöstä Ikäryhmä Mies Nainen % väestöstä 0–14 5 560 489 5 293 871 18,0 15–64 20 193 876 19 736 516 66,3 65+ 4 027 721 5 458 235 15,7 == Suurimmat kaupunkialueet == Britanniassa on 12 metropolialuetta, joiden väkiluku ylittää miljoonan: Kaupunki Väkiluku Lontoo 15 010 295 Birmingham 3 683 000 Manchester 2 556 000 Leeds 2 302 000 Liverpool 2 241 000 Newcastle 1 599 000 Sheffield 1 569 000 South-Hampshire 1 547 000 Nottingham 1 543 000 Glasgow 1 395 000 Cardiff 1 097 000 Bristol 1 097 000 thumb|Liverpool == Katso myös == * Englantilaiset * Kornit * Kymrit * Skotit == Lähteet == == Aiheesta muualla == Luokka:Väestö maittain Luokka:Yhdistynyt kuningaskunta
Agata Pietrzyk

Agata Pietrzyk (s. 21. heinäkuuta 1988 Zgorzelec) on puolalainen naispainija. Pietrzyk on voittanut aikuisten tasolla MM-hopean, MM-pronssin ja EM-pronssin. Junioritasolla hän voitti vuonna 2008 Euroopan mestaruuden ja vuonna 2007 EM- hopeaa ja MM-pronssia. == Lähteet == * Profiili foldeak.com:in painitietokannassa * Profiili FILA:n sivustolla Luokka:Puolalaiset naispainijat Luokka:Vuonna 1988 syntyneet Luokka:Elävät henkilöt
Ana Maria Pavăl

Ana Maria Pavăl (s. 10. heinäkuuta 1983 Oneşti) on romanialainen naispainija. Pavăl on voittanut viidesti EM-pronssimitalin. Pekingin kesäolympialaisissa 2008 hän sijoittui viidenneksi sarjassa 55 kg. Pronssiottelussa hän hävisi selätyksellä kolumbialaiselle Jackeline Renteríalle. Hän oli samana vuonna viides myös MM-kilpailuissa. == Lähteet == * Ana Maria Paval Biography and Olympic Results Sports Reference LLC. * Profiili foldeak.com:in painitietokannassa * Profiili FILA:n sivustolla Luokka:Romanialaiset naispainijat Luokka:Vuonna 1983 syntyneet Luokka:Elävät henkilöt
Tampereen yliopiston kieli-, käännös- ja kirjallisuustieteiden yksikkö

Kieli-, käännös- ja kirjallisuustieteiden yksikkö oli yksi Tampereen yliopiston yhdeksästä tieteenalayksiköstä. Yksikkö muodostettiin Tampereen yliopiston hallituksen päätöksellä 18. lokakuuta 2010, ja se koostuu entisestä kieli- ja käännöstieteiden laitoksesta sekä taideaineiden laitoksen kahdesta oppiaineesta, Suomen kirjallisuudesta ja kirjallisuustieteestä. Yksikkö aloitti toimintansa 1. marraskuuta 2011. Sen johtajana toimii Päivi Pahta. Hänen edeltäjänsä oli Jukka Havu. ==Tutkinto-ohjelmat== Kieli-, käännös- ja kirjallisuustieteiden yksikössä toimii seitsemän tutkinto-ohjelmaa, joista kuusi keskittyy kieliin ja yksi kirjallisuustieteeseen. Kaikki tutkinto- ohjelmat kuuluvat humanistiseen koulutusalaan, joten niissä voidaan suorittaa humanististen tieteiden kandidaatin ja filosofian maisterin tutkinnot. Kaikissa tutkinto-ohjelmissa suoritetaan ensin laaja-alainen kandidaattiohjelma, minkä jälkeen suoritetaan maisterintutkinto kapeampialaisissa maisteriopinnoissa. Jatkotutkintoina on mahdollista suorittaa filosofian lisensiaatin ja tohtorin tutkinnot kielten tohtoriohjelmassa ja kirjallisuustieteen tohtoriohjelmassa. ===Tutkinto- ohjelmien alaiset kandidaattiohjelmat ja maisteriopinnot=== Tutkinto-ohjelma Kandidaattiohjelma Maisteriopinnot englannin kieli, kirjallisuus ja kääntäminen englannin kieli, kirjallisuus ja kääntäminen englannin kieli ja kirjallisuus monikielinen viestintä ja käännöstiede kirjallisuustiede kirjallisuustiede Suomen kirjallisuus kertomus- ja tekstiteoria pohjoismaiset kielet pohjoismaiset kielet pohjoismaiset kielet monikielinen viestintä ja käännöstiede ranskan kieli ranskan kieli ranskan kieli monikielinen viestintä ja käännöstiede saksan kieli, kulttuuri ja kääntäminen saksan kieli, kulttuuri ja kääntäminen saksan kieli ja kulttuuri monikielinen viestintä ja käännöstiede suomen kieli suomen kieli suomen kieli venäjän kieli, kulttuuri ja kääntäminen venäjän kieli, kulttuuri ja kääntäminen venäjän kieli ja kulttuuri monikielinen viestintä ja käännöstiede ===Valinnaiset opinnot=== Tutkinto-ohjelmien lisäksi yksikössä on opintokokonaisuuksia, joita voi suorittaa ainoastaan valinnaisina opintoina: * espanjan kieli * fonetiikka * romanian kieli * ruotsi kääntäjän työkielenä * Russian Studies * suomen kieli ja kulttuuri * suomi toisena ja vieraana kielenä -opettajan opintokokonaisuus * teknisen viestinnän erikoistumisopinnot * tšekin kieli * viron kieli ja virolainen kulttuuri * yleinen kielitiede * yleinen käännöstiede ==Lähteet== Kieli-, käännös- ja kirjallisuustieteiden yksikkö
The Pigeon Detectives

The Pigeon Detectives on englantilainen rockyhtye, joka perustettiin vuonna 2002. Lukuisat DJ:t kiinnostuivat yhtyeestä, kun se esiintyi Reading and Leeds -festivaaleilla vuonna 2006. Yhtyeen esikuvia ovat muun muassa The Beatles, The Kinks sekä The Velvet Underground. Yhtye on julkaissut tähän mennessä kolme albumia: Wait for Me (2007), Emergency (2008) sekä Up, Guards And At 'Em! (2011). Vuoden 2008 lopussa yhtye oli myynyt yhteensä 500 000 kappaletta Isossa-Britanniassa. ==Diskografia== *2007: Wait for Me *2008: Emergency *2011: Up, Guards and at ’Em! *2013: We Met At Sea *2017: Broken Glances ==Lähteet== Luokka:Brittiläiset rockyhtyeet Luokka:2000-vuosikymmenen yhtyeet ja sooloartistit
Nokia 2300

Nokia 2300 on Nokian valmistama matkapuhelin, joka julkaistiin vuonna 2003. Puhelimella voi säveltää soittoääniä ja siihen on saatavilla vaihdettavat Xpress-on-kuoret. == Katso myös == * Luettelo Nokian tuotteista == Aiheesta muualla == * Käyttöohjeet * Nokia 2300 - Tuki * Puhelimen teknisiä tietoja Puhelinvertailu.com -sivustolla == Lähteet == Luokka:Nokian matkapuhelimet Luokka:Vuoden 2003 matkapuhelimet
Marianna Sastin

Marianna Sastin (s. 10. heinäkuuta 1983 Mosonmagyaróvár) on unkarilainen naispainija, maailmanmestari, Euroopan kisojen voittaja ja EM-mitalisti. Sastin voitti maailmanmestaruuden 59 kg:n painoluokassa Budapestissa 2013. Hän on voittanut painijanurallaan MM-tasolta lisäksi kaksi hopeaa ja yhden pronssin. Hän voitti kultaa Euroopan kisojen 60 kg:n sarjassa Bakussa 2015. EM-kilpailuista hän on saavuttanut kaksi hopeaa ja viisi pronssimitalia. Pekingin kesäolympialaisissa 2008 Sastin oli 15:s sarjassa 63 kg ja Lontoossa 2012 samassa sarjassa 11:s. == Lähteet == * Marianna Sastin Biography and Olympic Results Sports Reference LLC. * Profiili foeldeak.com:in painitietokannassa * Profiili FILA:n sivustolla Luokka:Unkarilaiset naispainijat Luokka:Vuonna 1983 syntyneet Luokka:Elävät henkilöt
Wait for Me

Wait for Me on englantilaisen rockyhtye The Pigeon Detectivesin debyyttialbumi. Se julkaistiin 28. toukokuuta 2007 levy-yhtiö Dance to the Radion kautta Isossa-Britanniassa ja V2 Recordsin kautta Euroopassa ja Japanissa. Albumi saavutti platinaa kesäkuussa 2008. == Kappaleet == == Arvostelut == * Allmusic: Allmusic review * The Guardian: The Guardian * The Times: The Times == Lähteet == Luokka:Vuoden 2007 esikoisalbumit Luokka:The Pigeon Detectivesin albumit
Kuumatka

Kuumatka: Päiväkirja viikolta jolloin ihminen ensi kerran uskalsi mennä Kuun lähelle on kirjailija Erkki Ahosen vuonna 1969 julkaisema päiväkirjamuotoinen proosateos. Teoksessa käsitellään useita niitä ajatuksia, joita Ahonen pohtii varsinaisissa tieteiskirjoissaan, kuten tekniikan ja fysiikan kysymyksiä.Aaltonen, Jarmo: Inhimillinen luovuus ja maailmanmalli. Teoksessa == Lehtiarvostelut == * Huhtala, Aarre: Turun sanomat 10.9.1969. * Meriluoto, Aila: Uusi Suomi 5.10.1969. * Paavilainen, Matti: Turhautunut älymystö. Helsingin sanomat 5.8.1969. * Vakkuri, Juha: Suomen sosialidemokraatti 17.8.1969. == Lähteet == == Aiheesta muualla == * Kuumatka. Kiuruveden kaupunginkirjasto. Luokka:Päiväkirjat Luokka:Suomalaiset kirjat Luokka:Vuoden 1969 kirjat
Tänään ei paljon tapahdu

Tänään ei paljon tapahdu on Erkki Ahosen vuonna 1961 julkaisema esikoisromaani. Teoksen on julkaissut Gummerus. == Lähteet == == Aiheesta muualla == * Tänään ei paljon tapahdu. Kiuruveden kaupunginkirjasto. Luokka:Suomalaiset romaanit Luokka:Vuoden 1961 kirjat
Seppä Örn

Seppä Örn on Erkki Ahosen vuonna 1970 julkaisema proosateos. Teoksen on julkaissut Gummerus. == Lehtiarvostelut == * Huhtala, Aarre: Turun Sanomat 20.11.1970. * Kalemaa, Kalevi: Keskisuomalainen 18.10.1970. * Tarkka, Pekka: Helsingin Sanomat 13.9.1970. == Lähteet == == Aiheesta muualla == * Seppä Örn. Kiuruveden kaupunginkirjasto. Luokka:Suomalaiset romaanit Luokka:Vuoden 1970 kirjat
Alternative Games

Alternative Games on suomalainen videopeliyritys, joka on erikoistunut kääntämään pelejä Linux- ja Mac-alustoille. Yrityksen ensimmäiset Linuxille kääntämät pelit olivat suomalaisen Frozenbyten kehittämät Shadowgrounds ja Shadowgrounds Survivor. ==Aiheesta muualla== *Alternative Gamesin viralliset sivut Luokka:Suomalaiset videopeliyritykset
Borromeonsaaret

Borromeonsaaret (Isole Borromee) sijaitsevat Maggiorejärven länsiosassa lähellä Italian Alppeja. Suurimmat saaret ovat suosittuja matkailukohteita, ja niille pääsee laivalla Stresasta ja Verbaniasta. == Isola Madre == Isola Madre on saariston suurin saari. Saaren kasvitieteellinen puutarha on täynnä eksoottisia kasveja, sekä siellä vapaina liikkuvia riikinkukkoja ja papukaijoja. Saarella oleva palatsi on rakennettu 1590-luvulla ja sen erikoisuus on 1600-luvulla rakennettu nukketeatteri. == Isola Bella == Isola Bellan saaressa on suuri palatsi, Palazzo Borromeo. Palatsissa on barokkikalustus. Siellä on nähtävänä myös saman aikakauden maalauksia, veistoksia sekä mosaiikkiluola. == Lähteet == Luokka:Italian saaret Luokka:Piemonte
Will Durant

Will James Durant (5. marraskuuta 1885 North Adams, Massachusetts, Yhdysvallat – 7. marraskuuta 1981 Los Angeles, Kalifornia, Yhdysvallat) oli yhdysvaltalainen kirjailija, opettaja ja historioitsija. Hänen tunnetuin teoksensa on yhdessä vaimonsa Ariel Durantin kanssa kirjoittama The Story of Civilization. Durantit saivat Pulitzerin tietokirjallisuuspalkinnon vuonna 1968 ja Presidential Medal of Freedomin vuonna 1977. Will Durant toimi opettajana Ferrer Modern Schoolissa. ==Suomennetut teokset== *Kreikan kulttuuri : Kreetan esihistoriasta roomalaisvalloitukseen saakka, alkuteos The life of Greece, suom. Antero Manninen. WSOY, 1951. *Suuria ajattelijoita, alkuteos: The story of philosophy : the lives and opinions of the greater philosophers, suom. J. A. Hollo, WSOY, 1956. ==Aiheesta muualla== *The Story of Civilization Internet Archivessa Luokka:Vuonna 1885 syntyneet Luokka:Yhdysvaltalaiset kirjailijat Luokka:Yhdysvaltalaiset historioitsijat Luokka:Kirjallisuuden Pulitzer-palkinnon saaneet Luokka:Amerikankanadalaiset Luokka:Vuonna 1981 kuolleet Luokka:Presidential Medal of Freedom
Kooptaatio

Kooptaatio (), myös kooptointi tai kooptio on täydennysvaali, lisävalinta, valinta jäseneksi nykyisten jäsenten päätöksellä. On käytössä poliittisissa, kirkollisissa ja yhteiskunnallisissa yhteisöissä ja erikoisen laajasti liike- elämässä. Esimerkkejä kooption erilaista muodoista: * Rooman senaatin senaattorien valinta * Korkeakoulujen opettajat oman fakulteettinsa jäseninä * Vapaamuurarien loosien jäsenyys * Rotarijärjestön, Kiwanis-järjestön, Lionsklubin jäsenyys * Punaisen Ristin kansainvälisen komitean jäsenyys (IKRK) * Säätiöiden hallituksen jäsenyys * Académie Française´n jäsenyys * Kansainvälisen olympiakomitean jäsenyys Epädemokraattisuutensa vuoksi kooptointi ei sovi edustuksellisen hallinnon valintatavaksi. Luokka:Vaalitavat
Saarnakivi (Tammela)

thumb|Saarnakivi Torajärven rannalla. Saarnakivi on siirtolohkare Tammelan ylängöllä Tammelan Lautaportaassa Torajärven rannalla. Noin 3,5 m³ kokoinen kivi on nelikulmion muotoinen ja paikalta avautuu kaunis maisema Torajärvelle. Muinaisina aikoina papit ja munkit nousivat kivelle saarnaamaan pakanoille kristinuskoa ja mahdollisesti muutama ihminen kastettiin järven rannalla. Tammelan seurakunta järjestää kerran vuodessa hartaustilaisuuden paikalla. Ensimmäinen jumalanpalvelus pidettiin 1955. Saarnakivi on myös vanha rajapaikka Kalvolan Keikkalan ja Heinun kylien välillä. ==Lähteet== ==Aiheesta muualla== * Luokka:Tammelan luonto Luokka:Tammelan nähtävyydet luokka:Suomen siirtolohkareet Luokka:Rajakivet Luokka:Suomen keskiajan kristinusko Luokka:Suomen keskiaika
Pruitt-Igoe

Pruitt–Igoe oli suuri julkinen asutusprojekti St. Louisissa Missourissa Yhdysvalloissa 1950-luvulta 1970-luvulle. Sitä pidetään yhtenä maan kaikkein epäonnistuneimmista suurisuuntaisista kaupunkisuunnitteluprojekteista. ==Historiaa== St. Louisin kaupungin asukasluku oli pienentynyt 1930-luvulta lähtien, ja sodan jälkeen vuonna 1949 valittu pormestari Joseph Darst halusi kääntää kehityksen. Mustien köyhien asuttama DeSoto–Carrin kaupunginosa oli suunniteltu uudistettavan rivitalotyyppisellä rakentamisella, mutta Darstin vaikutuksesta suunnitelmia muutettiin. DeSoto–Carr varattiin Pruitt–Igoe- projektille. Pruitt–Igoen suunnittelivat arkkitehdit George Hellmuth ja Minoru Yamasaki vuonna 1951. Alueen modernistisen arkkitehtuurin uskottiin olevan yleisemminkin esimerkkinä kaupunkien kehittämisen ja uudistamisen ongelmiin. Ensimmäiset asuintalot valmistuivat 1954 ja koko alue 1956. Alueelle tuli yhteensä 33 yksitoistakerroksista vuokrakerrostaloa, jotka jaettiin mustille ja valkoisille tarkoitetuiksi yksiköiksi. Asuinalueen nimi saatiin mustan hävittäjälentäjän Wendell O. Pruittin ja valkoisen kongressiedustajan William L. Igoen nimistä, ja se jakautui edelleen kahteen osaan, joista Pruitt oli tarkoitettu mustien ja Igoe valkoisten asuttavaksi. Pruitt-Igoessa oli sen valmistuttua yhteensä 2 870 asuntoa. Asutuksen huippuvuosi oli 1957, jolloin asunnoista 91 prosenttia oli asumiskäytössä. Muutamassa vuodessa Pruitt–Igoen elinolosuhteet alkoivat huonontua. Alue muuttui rotuerottelun purkamisen jälkeen leimallisesti mustien asuinalueeksi, vaikka suunnitelmissa oli pyritty saamaan alueelle kaikkia rotuja ja ryhmiä. Rikollisuus ja vandalismi kasvoivat niin, että lopulta köyhimmätkin halusivat muualle asumaan. Asuntoja jäi tyhjilleen merkittäviä määriä - vuoteen 1971 mennessä vain 35 prosenttia asunnoista oli käytössä. Rakennuksia vaivasivat myös jatkuvat viat lämmityksessä, vesi- ja viemärijohdoissa, sähköistyksessä ja jätteiden käsittelyssä. Ensimmäiset rakennukset Pruitt-Igoessa purettiin 15. heinäkuuta 1972. Vuoden päästä koko alue julistettiin korjauskelvottomaksi ja kaikki rakennukset päätettiin purkaa. Viimeiset Pruitt-Igoen rakennukset hävitettiin vuonna 1976. Alue on nykyisin suurelta osalta käyttämätön. == Populaarikulttuurissa == Pruitt-Igoen rakennusten purkamisesta kuvattua materiaalia käytettiin myöhemmin elokuvassa Koyaanisqatsi. == Lähteet == == Aiheesta muualla == * The Pruitt-Igoe Myth Luokka:Kaupunkisuunnittelu Luokka:Modernismi Luokka:St. Louis Luokka:Yhdysvaltain aavekaupungit
Armaan Ebrahim

Armaan Ebrahim (s. 17. toukokuuta 1989 Chennai, Intia) on intialainen moottoriurheilija. Hänen isänsä on entinen F3-sarjan mestari Akbar Ebrahim. ==Ura== Ebrahim aloitti uransa karting-sarjoissa voittaen Formula LGB -sarjan mestaruuden vuonna 2004. Seuraavana vuonna hän kilpaili Aasian Formula BMW -sarjassa ja edusti intiaa A1 Grand Prix -sarjassa kaudella 2005-06. Vuonna 2006 Ebrahim kilpaili Formula Renault UK -sarjassa. Hyvien tulosten perusteella Ebrahim sai jälleen edustaa Intiaa A1 Grand Prix -sarjassa kaudella 2006-07. Hän kilpaili myös Aasian Formula V6 -sarjassa vuosina 2007-08. Vuonna 2008 Ebrahim kilpaili Aasian GP2-sarjassa saavuttamatta pisteitä. Vuonna 2009 Ebrahim kilpaili Formula 2 -sarjassa sijoittuen 17:nneksi. Armaan sai kehuja ohitustaidoistaan joka kilpailun aikana, jolloin hän ohitti vähintään kahdeksan autoa. Ebrahimia on pidetty tulevaisuuden F1-kuljettajana ja muun muassa Narain Karthikeyan on kehunut hänen ajotaitojaan. Ebrahim jatkoi F2-sarjassa seuraavana vuonna saavuttaen yhden palkintosijan ja 78 pistettä sijoittuen kymmenenneksi. Ebrahim jatkoi F2-sarjassa kaudella 2011 saavuttaen 16 pistettä sijoittuen sarjan 15:nneksi. Vuonna 2012 Ebrahim kilpaili Indy Lights -sarjassa uudessa Fan Force United -tallissa, jonka autolla hän sijoittui sarjassa 13:nneksi. Samasta vuodesta lähtien hän on keskittynyt ajamaan erilaisissa urheiluautosarjoissa, muun muassa FIA GT:tä, Blancpainia ja Super Trofeota. ===Aasian GP2-tulokset=== (Paksunnos tarkoittaa paalupaikkaa ja kursivoitu kilpailun nopeinta kierrosta.) Vuosi Talli 1 2 3 4 5 6 7 8 9 10 Sijoitus Pisteet 2008 David Price Racing UAE FEA UAE SPR IND FEA IND SPR MAL FEA MAL SPR BHR FEA BHR SPR UAE FEA UAE SPR 26\. 0 ==Lähteet== Luokka:Aasian GP2 -kuljettajat Luokka:Elävät henkilöt Luokka:Intialaiset autourheilijat Luokka:Puutteelliset lähdemerkinnät Luokka:Urheilijatyngät Luokka:Vuonna 1989 syntyneet
Me (vuoden 1961 elokuva)

Me on Toivo Särkän ohjaama elokuva vuodelta 1961. Elokuva perustuu Reino Lahtisen näytelmään Arvottomat vuodelta 1959. Moralistisen elokuvan päähenkilö on alkoholisoitunut entinen pappi Urpo, joka on vietellyt nuoren tytön Meerin ja saanut vankilatuomion. Viinaa myyvää Ullaa esittävä Rauha Rentola palkittiin naissivuosa-Jussilla.Pajukallio, Arto: Elokuvat. Helsingin Sanomat 16.3.2011, s. D 13. == Näyttelijät == == Vastaanotto == Nykykatsojan silmin elokuvan paatoksessa on tahatonta komiikkaa. Televisioesitysten yhteydessä kriitikot ovat veikkaileet siitä kulttisuosiota keräävää kummajaista. == Palkinnot == * Rauha Rentola, naissivuosa-Jussi 1961 == Lähteet == Luokka:Jussi-palkitut elokuvat Luokka:Vuoden 1961 suomalaiset elokuvat Luokka:Suomalaiset näytelmiin perustuvat elokuvat Luokka:Suomalaiset mustavalkoelokuvat Luokka:Toivo Särkän ohjaamat elokuvat Luokka:Toivo Särkän käsikirjoittamat elokuvat
Orpopojan valssi

Orpopojan valssi on Ville Salmisen ohjaama mustavalkoinen musiikkielokuva vuodelta 1949. Elokuvan aiheena on kuplettilaulaja J. Alfred Tannerin elämä. 1900-luvun alussa Tanner on rakennustyöläisenä Helsingissä, mutta joutuu työttömäksi, kun hänen valvonnassaan rakennettu kerrostalo romahtaa. Hän päätyy esiintymään revyyteatteriin. Vaimokseen hän löytää nuoruudenrakastettunsa Mildan. Elokuvassa on paljon musiikkinumeroita ja näkymiä Helsingistä.Keskisuomalainen. (Arkisto)Tv-maailma 15/2011, s. 13. == Näyttelijät == == Arviot == Aikalaisarvioissa hyväntuuliseksi luonnehdittua elokuvaa pidettiin jokseenkin onnistuneena. Esimerkiksi Modest Savtschenko (Työkansan Sanomat) kirjoitti: ”Tuskin erehdymme, kun pidämme tämän filmin onnistumista ennen kaikkea sen ohjaajan Ville Salmisen sekä kuvaajan Kalle Peronkosken ansiona. Filmissä on sopivasti vauhtia, kuvasommittelu on luontevaa ja johdonmukaista.”. Lehdistöarvio. Viitattu 7.6.2014. Kriitikko Arto Pajukallio on pitänyt myöhemmässä arviossa elokuvaa paatoksellisena (Helsingin Sanomat 18.9.2012).Pajukallio, Arto: Elokuvat. Helsingin Sanomat 18.9.2012, s. D 7.. == Lähteet == Luokka:Suomalaiset musiikkielokuvat Luokka:Suomalaiset mustavalkoelokuvat Luokka:Vuoden 1949 suomalaiset elokuvat Luokka:Ville Salmisen ohjaamat elokuvat
Eija Inkeri

Eija Inkeri (oik. Eija Inkeri Hukkanen, o.s. Lappalainen; 27. toukokuuta 1926 Kuopio – 27. syyskuuta 2012 Lahti) oli suomalainen näyttelijä, joka näytteli 1950-luvulla useissa suomalaisissa elokuvissa. Hän oli vuosina 1949–1951 SF:n kuukausipalkkaisena sopimusnäyttelijänä. Lisäksi hän näytteli vuodesta 1944 lähtien muun muassa Joensuun kaupunginteatterissa, Lahden kaupunginteatterissa ja Radioteatterissa. == Elokuvat == * Aaltoska orkaniseeraa (1949) ... ilmoituksen vastaanottaja lehtikonttorissa * Professori Masa (1950) ... Kyllikki Kaarivaara * Orpopojan valssi (1950) ... Milda * Vihaan sinua – rakas (1951) ... Tellervo Karnala * Tytön huivi (1951) ... Milda * Neljä rakkautta (1951) ... sihteeri * Lakeuksien lukko (1951) ... Kantolan Annikka * Kenraalin morsian (1951) ... luutnantti Naulan morsian * Suomalaistyttöjä Tukholmassa (1952) ... Kirsti * Lumikki ja 7 jätkää (1953) ... Siiri * Kovaa peliä Pohjolassa (1959) ... vieras kutsuilla * Iskelmäketju (1959) ... neiti Rauhala, Iskelmä Oy:n sihteeri ==Lähteet== Luokka:Suomalaiset näyttelijät Luokka:Vuonna 1926 syntyneet Luokka:Vuonna 2012 kuolleet
Kotkarauskut

Kotkarauskut (Myliobatidae) on rustokalaheimo, jonka lajit elävät trooppisissa valtamerissä. ==Taksonomia== Varhaisimmat kotkarauskuihin kuuluvien lajien fossiilit on ajoitettu liitukauden loppuvaiheille. Nykyään elävien lajien määrä vaihtelee lähteittäin 37-42 välillä ja lajit jaetaan 7 sukuun. Heimo jaetaan kolmeen alaheimoon kotkarauskuihin (Myliobatinae), paholaisrauskuihin (Mobulinae) ja Rhinopterinae. Eräät luonnontieteilijät pitävät kaikkia näitä alaheimoja omina heimoinaan. ==Anatomia== Kotkarauskut ovat keskikokoisia tai suuria kaloja. Lajien rintaevät ovat hyvin kookkaat ja voivat olla jopa 2,5 metriä leveät. Selkäevä on pieni ja pyrstö on pitkä ja hyvin ohut. Pyrstössä voi olla yksi tai kaksi myrkyllistä piikkiä. Paholaisrauskuilla on pään sivuilla sarvimaiset ulokkeet. Rhinopterinae-alaheimon lajeilla kuono on lohkomainen. Heimon lajeilla silmät sijaitsevat pään sivuilla ja ruiskureiät silmien takana. Kalojen suu on suuri ja hampaat ovat kookkaat ja levymäiset. Paholaisrauskut suodattavat ravintonsa ja ovat erikoistuneet planktonin syömiseen. Kotkarauskut ovat vivipaarisia ja naaras synnyttää kahdesta kuuteen poikasta. ==Levinneisyys ja elintavat== Kotkarauskujen heimon lajeja tavataan kaikista trooppisista valtameristä. Ne ovat pääasiassa mereisiä, mutta joitakin lajeja tavataan myös murtovesistä ja mangrovealueilta. Lajit liikkuvat usein suurissa parvissa lähellä pintaa koralliriuttojen läheisyydessä ja paholaisrauskuja tavataan myös avomereltä. Ne uivat liikuttamalla kookkaita rintaeviään ja ikään kuin lentävät veden alla. Eräät kotkarauskut myös hyppivät vedestä ilmaan. Kotkarauskujen- ja Rhinopterinae- alaheimojen lajit syövät selkärangattomia eläimiä, esimerkiksi rapuja ja simpukoita, joiden kovan kuoren ne murskaavat levymäisillä hampaillaan. Paholaisrauskut sen sijaan käyttävät ravintonaan planktonia, jota ne suodattavat vedestä. ==Lähteet== Luokka:Rauskut
Proliferoivan solun tuma-antigeeni

Proliferoivan solun tuma-antigeeni (PCNA) on proteiini, joka mahdollistaa DNA- polymeraasi δ:n kiinnittymisen DNA:han solujakautumisen ja DNA:n korjauksen aikana aitotumaisissa soluissa. Proteiini saavuttaa puristuksensa ympäröiden DNA:n jolloin muodostuu topologinen yhteys perimään. Proteiini toimii esimerkkinä DNA-puristimesta. ==Vaikutus== Proteiinilla on keskeinen vaikutus DNA-synteesissä sekä DNA:n korjauksessa.http://www.ncbi.nlm.nih.gov/pubmed/1348971 http://mcb.asm.org/cgi/content/abstract/25/21/9350 http://www.ncbi.nlm.nih.gov/pubmed/16227586 ==Lähteet== Luokka:Proteiinit
Etelä-Yhdysvallat

Etelä-Yhdysvallat tai Etelävaltiot (, usein myös American South, Dixie, Dixieland tai the South) on kuudentoista Yhdysvaltojen osavaltion muodostama kokonaisuus maan kaakkois­osassa. Tähän alueeseen kuuluvia osavaltioita ovat Alabama, Arkansas, Delaware, Florida, Georgia, Kentucky, Louisiana, Maryland, Mississippi, Oklahoma, Pohjois-Carolina, Etelä-Carolina, Tennessee, Texas, Virginia ja Länsi-Virginia. Myös Columbian liittopiiri lasketaan kuuluvan Etelään. Vuoden 2010 väestönlaskennassa Etelä-Yhdysvalloissa asui n. 114 600 000 ihmistä. Etelävaltiot tunnetaan kulttuuristaan ja historiastaan. Vuosina vuosina 1861–1865 Yhdysvalloista irtautuneet etelävaltiot perustivat Amerikan konfederaation. Alueelle on kehittynyt omia tapoja, musiikkityylejä ja ruokatyyppejä, jotka eroavat muusta Yhdysvalloista. Etelän suurimmat etniset ryhmät ovat eurooppalaiset (erityisesti englantilaiset, skotit, Irlannin skotit (Ulsterin protestantit), irlantilaiset, saksalaiset, ranskalaiset ja espanjalaiset), afrikkalaiset ja jossain määrin intiaanit. ==Suurimmat kaupungit== Etelävaltiot olivat vielä 1940-luvulla maatalousyhteiskuntia, mutta urbanisoituivat myöhemmin. Etelä-Yhdysvaltain suurin kaupunki on nykyään Texasin Houston. Sija Kaupunki Osavaltio Väkiluku (arvio vuodelta 2018) 1 Houston Texas 2 325 502 2 San Antonio Texas 1 532 233 3 Dallas Texas 1 345 047 4 Austin Texas 964 254 5 Jacksonville Florida 903 889 6 Fort Worth Texas 895 008 7 Charlotte Pohjois-Carolina 872 498 8 Washington, D.C. 702 455 9 El Paso Texas 682 669 10 Nashville Tennessee 669 053 11 Memphis Tennessee 650 618 12 Oklahoma City Oklahoma 649 021 13 Louisville Kentucky 620 118 14 Baltimore Maryland 602 495 15 Atlanta Georgia 498 044 16 Miami Florida 470 914 17 Raleigh Pohjois-Carolina 469 298 18 Virginia Beach Virginia 450 189 19 Tulsa Oklahoma 400 669 20 Arlington Texas 398 112 ==Katso myös== * Syvä etelä ==Lähteet== == Aiheesta muualla == * Luokka:Yhdysvaltain alueet
Kallistrat Žakov

Kallistrat Falalejevitš Žakov (, 30. syyskuuta (J: 18. syyskuuta) 1866 nykyään Syktyvkariin kuuluva Davponin kylä – 20. tammikuuta 1926 Riika) oli komilaissyntyinen venäläinen kirjailija ja filosofi. Kallistrat Žakov syntyi puusepän perheeseen. Totman opettajaseminaarista valmistuttuaan hän opiskeli Vologdan reaaliopistossa ja Pietarin metsäinstituutissa. Vuonna 1896 hän pääsi Kiovan yliopistoon. Vuonna 1899 hän siirtyi Pietarin yliopiston historiallis- kielitieteelliseen tiedekuntaan, josta valmistuttuaan hän työskenteli yliopiston opettajana. Vuosina 1908–1917 Žakov opetti Pietarin psykoneurologisessa instituutissa ja vuonna 1911 hänestä tuli professori. Vuodesta 1917 lähtien hän asui Pihkovassa, Tartossa ja Riiassa. Žakov tunnetaan hänen ”limitismiksi” kutsumansa filosofisen teorian kehittelijänä. Hän kirjoitti myös useita komien kansanperinteeseen löyhästi perustuvia teoksia. Kirjailijan merkittävin luomus on omaelämänkerrallinen kertomus Skvoz stroi žizni (”Elämän rakenteen läpi”, 1914). Hänen kaunokirjallisista teoksistaan tunnetuin on historiallisaiheinen kertova runoelma Biarmija (”Biarmia”, 1916). ==Lähteet== Luokka:Komilaiset henkilöt Luokka:Venäläiset filosofit Luokka:Venäläiset kirjailijat Luokka:Vuonna 1866 syntyneet Luokka:Vuonna 1926 kuolleet
Gədəbəy

Gədəbəy (lausutaan [gädäbäi], ) on kaupunki Azerbaidžanissa. Se sijaitsee Pienen-Kaukasuksen reuna-alueella 444 kilometriä Bakusta länteen. Kaupunki on Gədəbəyn piirin keskus. Asukkaita on 9 200 henkeä (vuonna 2010). Paikkakunta on saanut alkunsa saksalaisten 1800-luvun puolivälissä perustamasta kuparikaivoksesta. Vuonna 1930 siitä tuli piirikeskus, vuonna 1935 kaupunkimainen taajama ja vuonna 1990 kaupunki. Gədəbəyssa on elintarvike-, puunjalostus- ja rakennustarviketeollisuutta. Lähistöllä toimii Anglo Asian Mining -yhtiön kulta- ja kuparikaivos. ==Lähteet== Luokka:Azerbaidžanin kaupungit Luokka:Gədəbəyn piirikunta
Worst Part Is Over

Worst Part Is Over on Anna Abreun neljännen albumin Rush toinen single, joka julkaistiin 25. huhtikuuta 2011. Kappaleella on mukana myös rap-artisti Redrama. ==Kappaleet== # ==Listasijoitukset== Lista Paras sijoitus Suomen virallinen latauslista 24 Suomen virallinen singlelista – Radiolista 12 == Lähteet == Luokka:Anna Abreun kappaleet Luokka:Vuoden 2011 kappaleet
Oulun Konepaja

Oulun Konepaja Oy (Uleåborgs Mekaniska Werkstads Aktiebolag) oli suomalainen metalliteollisuusyritys, joka toimi Oulun Pikisaaressa. Konepajan perusti englantilainen Herbert Barry vuonna 1873. Hän oli Kurimon ja Ämmän ruukkien omistajan The Finland Charcoal Iron Works Companyn toimitusjohtaja. Barry näki konepajassa mahdollisuuden jalostaa ruukkien tuottamaa rautaa, etenkin kun pohjoissuomalaisen puunjalostusteollisuuden laajentuminen loi kysyntää konepajatuotteille. Outakoski, s.13-15 Barry ei kuitenkaan ehtinyt käynnistää konepajan toimintaa, jo vuonna 1874 hän myi konepajan maanmiehelleen W. F. Songeylle, joka vei perustamistoimet päätökseen samana vuonna.Outakoski, s.21-24 Rautateollisuuden suhdanteet kääntyivät kuitenkin laskuun ja ruukkiyhtiö ajautui konkurssiin 1878, jolloin myös Songey lähti Suomesta. Konepajan johtajaksi nousi vaasalainen insinööri Karl Löjfhjelm, joka lopulta nosti yhtiön taloudellisesti turvatulle pohjalle.Outakoski, s.24-26 Konepaja rakennettiin Pikisaaren kaupunginpuoleiseen osaan. Konepaja valmisti monenlaisia käyttöesineitä kuten valurautaisia ja taottuja ruoanlaittovälineitä, työkaluja, peltiä ja muuta käyttötavaraa. Merkittävintä tuotantoa olivat kuitenkin konepajan valmistamat sahakoneistot sekä laivanrakennus. Konepaja toimitti sahakoneistoja ainakin Kestilän sahalle, Korkeasaaren sahalle, Saaren sahalle ja Röytän sahalle. Ensimmäiset konepajan valmistamat laivat olivat "Alku" ja 1878 valmistunut "Wilho", joka liikennöi Oulun alueella vuoteen 1888 asti.Outakoski, s.44-49 Laivojenrakentaminen nousi 1900–luvun alussa konepajan tärkeimmäksi toiminnaksi. Tuolloin valmistuivat muun muassa Warma (1908) ja Luoto (1911).Outakoski, s.64-65 Suurin konepajan koskaan valmistamista laivoista on "Sokeri-Jussi", jonka Suomen Sokeri tilasi ennen talvisotaa syksyllä 1939. Sotien vuoksi laivan valmistuminen viivästyi ja laiva laskettiin vesille marraskuussa 1945 "Wilho" -nimiseksi muutettuna.Outakoski, s.78-79 Talvisodan alettua konepaja määrättiin valmistamaan kranaatinheittimien ammuksia, joita se valmistikin seuraavien viiden vuoden kuluessa lähes puoli miljoonaa kappaletta.Outakoski, s.72-73 Sotien jälkeen konepajan tuotannosta suurin osa meni Sotevan kautta Neuvostoliittoon sotakorvauksina. Oulun Konepajan tehtäväksi annettiin hioma- ja jyrsinkoneita, säiliöitä, pumppuja ja lumpunkeittimiä.Manninen, s.106 Oulun Konepaja Oy myytiin 1950–luvulla Raahe Oy:lle. Konepajan toiminta Pikisaaressa loppui 1970–luvulla. == Lähteet == * * === Viitteet === == Aiheesta muualla == * Handledning i tjärbränning esittelee tervanpolttoa Oulun Konepajan patentoimilla uuneilla. * Oulun Konepaja -yhtiöt Pörssitiedossa Luokka:Oulun historia Luokka:Pikisaari Luokka:Suomen telakat Luokka:Entiset suomalaiset metalliteollisuusyhtiöt Luokka:Laivanrakennusyhtiöt
Jalkapallon suomenmestaruuskilpailut 1911

Jalkapallon SM-kilpailut järjestettiin neljättä kertaa vuonna 1911. Suomen- mestaruuden voitti Helsingin Jalkapalloklubi. Mestaruus oli HJK:lle sen seurahistorian ensimmäinen. Kilpailuun ilmoittautui kaikkiaan kahdeksan seuraa, Kaksi Viipurista, neljä Helsingistä sekä Vasa IS ja Åbo IFK. == Alkuerät == Helsinkiläisten osalta karsinnat alkoivat 7. lokakuuta ja myös maalaisseurat Turku ja Vaasa kamppailivat ottelunsa Helsingissä 8. lokakuuta.8.10.1911 Helsingin Sanomat no 232 Samana päivänä Viipurin Reipas voitti ystävyysottelussa pietarilaisen Unitaksen 8–1. HJK ja KIF pelasivat tasan ja uusintaottelu käytiin 10.10.10.10.1911 Helsingin Sanomat no 23311.10.1911 Helsingin Sanomat no 234 Viipurissa oli kaupungin edustaja välieriin ratkaistu jo 1.10.3.10.1911 Helsingin Sanomat no 227 Joukkue #1 Tulos Joukkue #2 Viipurin Reipas 6–0 Viipurin Ponteva HIFK 4–1 (1–1) IF Drott Helsinki HJK 1–1 (1–1) KIF Åbo IFK 6–0 (2–0) Vasa IS Uusintaottelu Uusintaottelu Uusintaottelu HJK 4–0 KIF == Välierä == Välierät määrättiin pelattavaksi 15.10. sen jälkeen kun Ruotsi ilmoitti peruuttavansa maaottelun Suomea vastaan kyseisenä päivänä. Helsingissä HJK ja IFK pelasivat sateen ja pakkasen jäljiltä pehmeällä kentällä tasan 0–0, vaikka IFK:n hyväksi tuomittiin ottelussa rangaistuspotkukin. Seuraavana päivänä Palloliitto sulki Viipurin Reippaan kilpailusta, koska se ei suostunut pelaamaan Turussa.17.10.1911 Helsingin Sanomat no 239 Helsinkiläisten ensimmäinen uusinta käytiin 18.10. ja se päättyi jälleen maalittomaan tasapeliin.19.10.1911 Helsingin Sanomat no 241 Sunnuntaina 22.10. sitten toteutui lopulta tuo Suomen jalkapallomaajoukkueen ensimmäinen maaottelu, tai liitto-ottelu, kuten termi tuohon aikaan kuului. Ruotsi voitti Helsingissä käydyn kamppailun 5–2 (1–2).24.10.1911 Helsingin Sanomat no 245 Lopulta 29.10. toisessa uusintaottelussa HJK onnistui voittamaan HIFK:n. Samana päivänä Viipurin Reipaskin suostui ottelemaan Turussa paikallista IFK:ta vastaan. ÅIFK oli tyly isäntä maalein 8–0.31.10.1911 Helsingin Sanomat no 251 Joukkue #1 Tulos Joukkue #2 HJK 0–0 HIFK Åbo IFK – Viipurin Reipas Uusintaottelut Uusintaottelut Uusintaottelut HJK 0–0 HIFK HJK 4–0 HIFK *Reipas luovutti. == Loppuottelu == Pelattiin Helsingissä 5. marraskuuta ja siinä kohtasivat paikallinen HJK ja IFK Turusta. Ottelun alla IFK:ta pidettiin jonkinasteisena ennakkosuosikkina.5.11.1911 Helsingin Sanomat no 256 Kamppailun voitti kuitenkin HJK ja voittonumerot muodostuivat yllättävänkin selkeiksi.7.11.1911 Helsingin Sanomat no 257 Joukkue #1 Tulos Joukkue #2 Helsingin Jalkapalloklubi 7–1 (2–1) Åbo IFK ==Suomen mestarit== Maalivahti: Niilo Tammisalo, Puolustajat: Eino Soinio, Jalmari Holopainen, Tukimiehet: Viljo Lietola, Kaarlo Soinio, Pauli Ahlgren, Hyökkääjät: Tuure Tornivuori, Akseli Toivonen, Artturi Nyyssönen, Arvo Eerikäinen, Lauri Tanner == Lähteet == == Aiheesta muualla == * Suomen pääsarjatason sarjataulukot RSSSF:n sivuilla * 12.9.1911 Helsingin Sanomat no 209 * Palloliiton toimintakertomus * 1.12.1911 Suomen Urheilulehti no 12 Luokka:Jalkapallon Suomen mestaruuskilpailut Luokka:Vuoden 1911 urheilu
Jalkapallon suomenmestaruuskilpailut 1912

Jalkapallon suomenmestaruuskilpailut 1912 olivat lajin viidennet SM-kilpailut. Suomen jalkapallomestaruuden voitti Helsingin Jalkapalloklubi. Osallistujia ilmaantui tällä kertaa vain viisi. == Puolivälierä == Pvm Joukkue 1 Tulos Joukkue 2 28.9. Helsingin Jalkapalloklubi 6–0 (3-0) Drott == Välierä == Pvm Joukkue 1 Tulos Joukkue 2 29.9.Suomen Urheilulehti 3.10.1912, sivu 14 HIFK 3–0 (1-0) KIF 13.10.Suomen Urheilulehti 17.10.1912, sivu 11 Helsingin Jalkapalloklubi 4–0 (1-0) Åbo IFK == Loppuottelu == Pvm Joukkue #1 Tulos Joukkue #2 Kenttä Yleisömäärä 20.10. Helsingin Jalkapalloklubi 7–1 (2-0) HIFK Eläintarhan kenttä 1000 == Lähteet == == Aiheesta muualla == * Suomen pääsarjatason sarjataulukot RSSSF:n sivuilla * Palloliiton toimintakertomus Luokka:Jalkapallon Suomen mestaruuskilpailut Luokka:Vuoden 1912 jalkapallo
Samux

Samux () on kaupunki Azerbaidžanissa. Se sijaitsee Kurajoen varrella 362 kilometriä Bakusta länteen. Kaupunki on Samuxin piirin keskus. Asukkaita on 6 100 henkeä (vuonna 2010). Paikkakunta on saanut alkunsa vuonna 1971 perustetusta Səfərəliyevin (ven. Сафаралиев, Safaralijev) kaupunkimaisesta taajamasta. Vuonna 1992 siitä tuli Samuxin piirin keskus ja samana vuonna se sai nimen Nəbiağalı (ven. Набиагалы, Nabiagaly). Vuonna 2008 taajamasta tuli Samuxin kaupunki. ==Lähteet== Luokka:Azerbaidžanin kaupungit Luokka:Samuxin piirikunta
Moilanen

Moilanen on suomalainen sukunimi, joka on muun muassa seuraavilla henkilöillä: * Aimo Moilanen (1937–1986), äidinkielen lehtori ja kirjailija * Anne Moilanen (s. 1976), vapaa toimittaja, teatterikriitikko ja kolumnisti * Ari Moilanen (s. 1961), raviohjastaja * Ari Moilanen (s. 1956), painonnostaja * Eeva Moilanen (s. 1960), lääkäri ja farmakologian professori * Eeva-Liisa Moilanen (s. 1943), juristi, Kristillisen liiton kansanedustaja * Harry Moilanen (1931–1991), sisustusarkkitehti * Ismo Moilanen (s. 1980), lentopalloilija * Jahvetti Moilanen (oik. Frans Myyryläinen, myöh. Juuso Matero, 1881–1938), punakaartilaispäällikkö ja läskikapinan johtaja * Jane Moilanen (o.s. Korri, s. 1956), toimitusjohtaja * Janne Moilanen (s. 1978), jalkapalloilija * Jarkko Moilanen (s. 1974), API-talouden asiantuntija, IT-alan vaikuttaja, tutkija ja tietokirjailija * Jarmo Moilanen (s. 1968), tähtiharrastaja, lokakuun camelopardalidien meteoriparven löytäjä * Jooseppi Moilanen (1906–1982), Mannerheim-ristin ritari * Jukka Moilanen (s. 1955), insinööri, ent. Ulvilan kaupunginjohtaja * Jussi Moilanen (Aimo Huikka, s. 1985), lauluntekijä, kitaristi, näytelmäkirjailija ja toimittaja * Kaapro Moilanen (1878–1957), toimittaja ja kansanedustaja, kunnallisneuvos * Kaisa Moilanen (s. 1967), pikajuoksija * Kaisa Tammi-Moilanen (s. 1970), psykologi ja vankilanjohtaja * Louis Moilanen (1886–1913), amerikansuomalainen jättiläinen ja voimamies * Markku Moilanen (s. 1961), diplomi-insinööri, yritysjohtaja * Mika Moilanen (s. 1986), salibandyn pelaaja * Mikko Moilanen (s. 1952), metsäntutkija ja historioitsija * Mikko Moilanen (s. 1981), arkeologi ja tietokirjailija * Niilo Moilanen (s. 2001), maastohiihtäjä * Niko Moilanen (s. 1995), Blind Channel -yhtyeen laulaja ja lauluntekijä * Otto Moilanen (s. 1979), salibandyn pelaaja * Paavo Moilanen (s. 1951), kaupan alan yritys- ja järjestöjohtaja, kauppaneuvos * Paula Moilanen (s. 1940), opettaja ja kirjailija * Pilvi Moilanen (s. 1972), keskimatkojen juoksija * Pirjo Lankinen (o.s. Moilanen, s. 1963), näyttelijä * Riikka Moilanen (ent. Moilanen-Savolainen, s. 1970), keskustalainen poliitikko * Sami Moilanen (s. 1999), jääkiekkoilija * Sari Ann Moilanen (Sari Ann Stolt, s. 1970), näyttelijä * Sasu Moilanen (s. 1966), ääninäyttelijä ja muusikko * Senni Moilanen (s. 1987), kansalaisaktivisti * Tauno Moilanen, insinööri, Imatran kaupunginjohtaja 1996–2006 * Teuvo Moilanen (s. 1973), jalkapallomaalivahti * Tommi Moilanen (1912–1986), toimittaja ja näytelmäkirjailija, kunnallisneuvos * Usko Moilanen (1912–1972), seikkailukirjailija * Ville Moilanen (s. 1999), jalkapalloilija == Kuvitteellisia henkilöitä == * Harri "Mainos-Harri" Moilanen, Aku Sipolan sketsihahmo tv-sarjassa Putous ==Muita== * Moilasen leipomo eli Moilas Oy, leipomo Pieksämäellä * H. Moilanen, sanonnassa esiintyvä kuvitteellinen avuton henkilö
Opel Ampera

Opel Ampera on Opelin vuodesta 2011 lähtien valmistama hybridiauto. Se on eurooppalainen versio Chevroletin Volt-mallista. Vuoden 2011 Euro NCAP -kolaritestistä Ampera sai tulokseksi täydet viisi tähteä. == Katso myös == * Chevrolet Volt == Lähteet == == Aiheesta muualla == Ampera Luokka:Hybridiautot Luokka:C-segmentin autot Luokka:2010-luvun autot
Putkonen

Putkonen on suomalainen sukunimi, joka on muun muassa seuraavilla henkilöillä: * Aarne Putkonen (1890–1918), jääkärivänrikki * Erkki Putkonen (s. 1964), jalkapalloilija * Janus Putkonen (s. 1974), teatteriohjaaja, toimittaja ja poliittinen vaikuttaja * Krista Putkonen-Örn (s. 1970), freelance-näyttelijä * Marko Putkonen (s. 1947), oopperalaulaja * Matias Putkonen (1822–1868), pappi, suomentaja, kristillinen kirjailija ja valtiopäivämies * Matti Putkonen (s. 1950), ammattiyhdistysvaikuttaja * Paavo Putkonen (1845–1907), arkkiveisujen ja rekilaulujen tekijä * Tahvo Putkonen (1795–1825), viimeinen Suomessa rauhan aikana mestattu rikollinen * Tauno Putkonen (1900–1976), lääkäri, iho- ja sukupuolitautien professori * Timo Putkonen (1940–2021), televisiotoimittaja * Toivo Armas Putkonen (1912–1980), lintutieteilijä * Tuovi Putkonen (s. 1947), juontaja ja Suomen romanien oikeudet -seminaarin puheenjohtaja * Tuula Putkonen (s. 1961), pika- ja aitajuoksija * Väinö Putkonen (1931–1993), runoilija.
Tomáš Jurčo

Tomáš Jurčo (s. 28. joulukuuta 1992 Košice) on slovakialainen jääkiekkoilija, pelipaikaltaan oikea laitahyökkääjä. Ennen ammattilaisuraa Jurčo pelasi QMJHL- junioriliigan Saint John Sea Dogsissa. Hän on NHL-seura Detroit Red Wingsin toisen kierroksen varaus vuodelta 2011. Viitattu 24.10.2013. Jurčo on myös varattu KHL:n varaustilaisuudessa kuudennella kierroksella, varaajana Avtomobilist Jekaterinburg. ==Ura== Košicesta lähtöisin oleva Jurčo pelasi vuoteen 2009 asti kotikaupunkinsa HC Košicen juniorijoukkueissa, kunnes Saint John Sea Dogs varasi hänet CHL:n vuotuisessa Import Draftissa neljäntenä pelaajana. Jurčo oli varauskelpoinen vuoden 2011 NHL:n varaustilaisuudessa. Puolueeton kykyjenetsintätoimisto Central Scouting Service listasi Jurčon 20. parhaaksi Pohjois-Amerikassa pelaavaksi kenttäpelaajaksi lopullisessa arvioinnissaan ennen varaustilaisuudessa, ja lopulta Detroit Red Wings varasi hänet toisella kierroksella, koko tilaisuuden 35. pelaajana. Jurco teki syksyllä 2020 yksivuotisen sopimuksen Las Vegas Golden Knightsin kanssa. ===Maajoukkueura=== Jurčo on edustanut Slovakiaa nuorten arvokisoissa kolmeen otteeseen, keväällä 2009 alle 18-vuotiaiden MM-kisoissa sekä nuorten MM- kisoissa 2011 ja 2012. ==Pelityyli== Jurčo on tunnettu loistavasta kiekonkäsittelytaidostaan. ==Muuta== Videot Jurčon erilaisista tempuista ovat saavuttaneet suosiota YouTube -videopalvelussa, ja NHL on myös noteerannut hänet omilla sivuillaan. ==Lähteet== ==Aiheesta muualla== *Video Jurčon tempuista NHL.com -sivustolla Luokka:Slovakialaiset jääkiekkoilijat Luokka:Slovakialaiset olympiamitalistit Luokka:Detroit Red Wingsin varaamat pelaajat Luokka:Vuonna 1992 syntyneet Luokka:Elävät henkilöt